Source: https://www.postimees.ee/6885705/kohus-arutab-eluaegse-vangi-romeo-kalda-vabastamist-mida-vangla-ja-prokuratuur-ei-toeta
Timestamp: 2020-04-02 00:06:40+00:00
Document Index: 2439303

Matched Legal Cases: ['Kohus ', 'Kohus ', 'Kohus ', 'kohus ', 'Kohus ', 'Kohus ']

Kohus arutab eluaegse vangi Romeo Kalda vabastamist, mida vangla ja prokuratuur ei toeta - Krimi - Postimees: Värsked uudised Eestist ja välismaalt
Tööandja peab olema majandusliku olukorra tõttu sunnitud vähendama kas töökohtade arvu või palkasid. Seega ei saa tulla niisama toetust küsima. Ametiühingute juht Peep Peterson
Kohus arutab eluaegse vangi Romeo Kalda vabastamist, mida vangla ja prokuratuur ei toeta
30. jaanuar 2020, 16:46
Politseiniku tapmise eest eluks ajaks vangi mõistetud Romeo Kalda.
Viru maakohtu Rakvere kohtumaja arutas neljapäeva pärastlõunal politseinikutapja Romeo Kalda ennetähtaega vanglast vabastamist, kuid vangla ja prokuratuur olid tema vabastamisele vastu.
Kohus teeb 45-aastase Romeo Kalda vabastamise või vabastamata jätmise kohta määruse veebruari lõpus, ütles maakohtu pressiesindaja Maili Õunaaed.
Kalda sai politseiniku tapmise eest 1996. aastal surmanuhtluse, kuid Tallinna ringkonnakohus asendas selle 1997. aasta veebruaris jõustunud kriminaalkoodeksi muudatuse järel eluaegse vanglakaristusega.
Seaduse järgi saab eluaegse vangi karistuse kandmiselt enne tähtaega vabastada, kui tal on karistusest kantud vähemalt 25 aastat.
Süüdistuse järgi haavas Kalda 1996. aasta 27. aprilli öösel tulevahetuses surmavalt teda korterivarguse järel jälitanud Lasnamäe politseikomissari Mart Laant.
Viimati oli Kalda kohtu all niinimetatud Murru vangla süüasjas, kus ta mõisteti süüdi mõrvale ässitamises ja piinamises ning talle mõistetud kaheksa-aastane vanglakaristus loeti kaetuks tema eluaegse vangistusega.
Kalda on aastaid pommitanud kohtuid erinevate kaebustega vanglate toimingutele. Kalda vaidlustanud vatijope kandmise kohustust ning nõudnud õigust põletada kambris viirukiküünlaid, samuti on ta nõudnud vanglas öörahu viimist hilisemale ajale ja võidelnud tema konvoeerimisel käeraudade kasutamise vastu.
romeo kalda
Kiirreageerija pidas töövälisel ajal kinni raskes joobes juhtimisõiguseta autojuhi Loe artiklit
Endised mereväelased said süüdistuse mereväe vara omastamises (2) Loe artiklit
Kohus võttis Narvas lähenemiskeeldu rikkunud mehe vahi alla Loe artiklit
Ebaseaduslik Eesti-Läti piiri ületamine toob kaasa trahvi Loe artiklit
Video ⟩ Tsiklimehed aitasid kinni püüda politseinike eest põgenenud joobes ja lubadeta juhi (3) Loe artiklit Vaata videot
Kajar Lemberi kriminaalasja algusest möödub kuus aastat (4) Loe artiklit
GALERII JA VIDEO ⟩ Järvamaal põrkasid kokku põdralehm ja sõiduauto (1) Loe artiklit Vaata videot Vaata galeriid
Kohus võttis vahi alla vägivallas ja vargustes kahtlustava alaealise (1) Loe artiklit
Politsei tegi Tartus eriolukorra piirangute rikkujatele trahvi Loe artiklit